Imtella' April 29, 2021 L-awtoritajiet tas-saħħa ħabbru li fl-aħħar 24 siegħa sabu 27 każ ġdid ta' Covid-19 waqt li fiequ 31 persuna. Il-każijiet il-ġodda feġġew minn 2,040 swab test' li tellgħu t-total ta' testijiet għal 865,521 In-numru ta' persuni li ħadu l-virus mindu feġġ il-virus għall-ewwel darba f'Malta issa tela' għal 30,276. Bil-każijiet ġodda ta' fejqan telgħu għal 29,493 dawk li skont l-awtoritajiet irkupraw mill-virus. B'hekk issa baqa' 370 każ li l-awtoritajiet għadhom iqisu bħala attivi. Ma ġiet rappurtat ebda mewt fl-aħħar 24 siegħa. Sal-bieraħ kienu ngħataw il-vaċċin 326,934 li minnhom 104,464 ħadu t-tieni doża.